A Magyar Nemzeti Tanács a Tanács Kulturális Bizottságának javaslata alapján, valamint a Nemzeti kisebbségek nemzeti tanácsairól szóló törvény (a Szerb Köztársaság Hivatalos Közlönye 72/2009 szám) 17. szakasza 1. bekezdése, 18. szakasza 1. pontja és 24. szakasza 1.és 2. bekezdése, valamint a Magyar Nemzeti Tanács Alapszabályának (elfogadva 2010. július 3-án 12/2010 iratszám alatt és 2010. július 30.-án 16/2010 iratszám alatt) 16. szakasza 1. bekezdése, f./ pontja és 48. szakasza 1. bekezdése alapján a Tanács IV. ülésén, 2010.október 18.-án meghozza

***A JÓZSEF ATTILA KÖNYVTÁRNAK A***

 ***SZERBIÁBAN ÉLŐ MAGYAR NEMZETI KÖZÖSSÉG SZEMPONTJÁBÓL KIEMELT JELENTŐSÉGŰVÉ NYILVÁNÍTÁSÁRÓL SZÓLÓ ZÁRADÉKÁT***

 ***1./*** Az MNT Alapszabályának 2. szakasza értelmében, mely szerint az MNT a szerbiai-vajdasági magyarság kulturális autonómiájának legfőbb szerve, amellyel a magyar nemzeti közösség kollektív önkormányzati joga érvényesül, az MNT létrehozza a kiemelt jelentőségű országos, tartományi és helyi érdekű intézmények listáját, amely intézmények egyebek mellett Szabadka, Magyarkanizsa, Topolya, Zenta, Óbecse, Újvidék, Ada, Nagybecskerek, Zombor Nagykikinda stb. város illetve község területén működnek.

 Az MNT minden egyes településre vonatkozóan döntést fogad el, az ajánlások alapján.

 ***2./*** A Tanács megállapítja, hogy a

|  |  |
| --- | --- |
| ***Név*** | József Attila Könyvtár |
| ***cím, székhely*** | 24420 Magyarkanizsa, Damjanich u. 2.  |
| ***község*** | Magyarkanizsa  |
| ***tevékenység*** | 92511 – könyvtári tevékenység |
| ***intézmény típusa*** | közintézmény |
| ***alapító***  | Magyarkanizsa község |
| ***bejegyző szerv*** | Gazdasági Bíróság Szabadka |
| ***alapítás éve*** | 2001 |
| ***törzsszám*** | 08734160 |

 a szerbiai magyar közösség részére ***kiemelt jelentőséggel bír***, a magyar nemzeti közösség kulturális sajátosságai, nemzeti identitása megőrzésének, előmozdításának és fejlesztésének szempontjából valamint a magyar kultúra törvényes feltételeinek biztosítása céljából Magyarkanizsa község területén, Magyarkanizsa településen.

 ***3./*** Ezen döntés alapján a Magyar Nemzeti Tanács kezdeményezheti a 1./ pontban meghatározott a szerbiai magyar közösség szempontjából kiemelt jelentőségű intézmény alapítói jogainak az átvételét a törvénnyel összhangban.

  ***4./*** Jelen döntés indoklása: A Tisza-menti magyarlakta települések között kiemelt szerepkörű az önálló intézményként 2001 óta működő, valójában 1962-ben a különféle egyesületek és dalárdák könyvgyűjteményéből alapított, jelentős könyvállománnyal rendelkező magyarkanizsai József Attila Könyvtár, amely a község tizenhárom településén gondoskodik az olvasó polgárok könyvellátásáról.

 Néhány éve az intézmény új, korszerű, minden igényt kielégítő épületbe költözött, ahol a könyvek tárolása és hozzáférhetősége egyaránt megoldott. A könyvtár egyben szervezője a jól bejáródott, színvonalas és igen látogatott rendezvényeknek (könyvbemutatók, irodalmi estek, kiállítások, irodalmi vetélkedők, stb.), élő kapcsolatot kialakítva intézmény és olvasó között. A magyarkanizsai könyvtár ugyanakkor szinte egyedülálló módon népszerűsíti az irodalmat és az olvasási kultúrát a tanulóifjúság minden korosztályát felölelve (könyvtár órák, olvasónapló vezetése, felolvasási versenyek, külön gyermekprogramok).

 Végül, de nem utolsó sorban említendő, hogy hosszú évtizedek során ez a könyvtár biztosította a kellő hátteret az évenként ismétlődő Magyarkanizsai Írótábor megtartásához, utóbb pedig rá hárult a programkoncepció elkészítése és a teljes szervezés lebonyolítása is.

 ***5./*** Jelen záradék rendelkezéseiről a törvényes határidőn belül az illetékes szervek kiértesítésre kerülnek.

***MAGYAR NEMZETI TANÁCS***

***Szabadka,Ago Mamužić u 11./II.***

***Iratszám: \_23/2010\_\_***

***Kelt: \_2010. október 18.-án\_***

 ifj.dr. Korhecz Tamás Várkonyi Zsolt

 elnök s.k. jegyző s.k.